Κόμμα των Φινλανδών

Το Κόμμα των Φινλανδών (φιν. Perussuomalaiset, σουηδ. Sannfinländarna), γνωστό και ως Αληθινοί Φινλανδοί, είναι ένα εθνικιστικό φινλανδικό πολιτικό κόμμα. Το κόμμα ιδρύθηκε το 1995 και θεωρείται ως ο ντε φάκτο συνεχιστής του Φινλανδικού Αγροτικού Κόμματος. Αρχηγός του κόμματος είναι από το 2021 η Ρίκκα Πούρρα. 

Στις κοινοβουλευτικές εκλογές του 2011, το κόμμα συγκέντρωσε το 19,1% των ψήφων και 39 από τις συνολικά 200 έδρες του Κοινοβουλίου της Φινλανδίας, σημειώνοντας μία σημαντική άνοδο από τις προηγούμενες εκλογές του 2007, όπου συγκέντρωσε το 4,05% των ψήφων και 5 έδρες.

Το 2017, μετά την εκλογή του Γιούσι Χάλλα-άχο στην ηγεσία του κόμματος, προκλήθηκε κυβερνητική κρίση, με τους κυβερνητικούς εταίρους Κόμμα Κέντρου και Κόμμα Εθνικού Συνασπισμού να δηλώνουν πως δεν θα συνεχίσουν να συγκυβερνούν με τον Χάλλα-άχο στην ηγεσία του ΚΤΦ. Κατα συνέπεια, το κόμμα διχάστηκε και δημιουργήθηκε η Κυανή Μεταρρύθμιση, η οποία παρέμεινε στην κυβέρνηση, και το ΚΤΦ αποσύρθηκε.

Το Κόμμα επέστρεψε στην κυβέρνηση μετά τις κοινοβουλευτικές εκλογές του 2023, όπου το κόμμα συγκέντρωσε το 20,1% των ψήφων και 46 από τις συνολικά 200 έδρες του Κοινοβουλίου της Φινλανδίας, το καλύτερο αποτελέσμα του, ανεβαίνοντας από τις προηγούμενες εκλογές του 2019, όπου συγκέντρωσε το 17,48% των ψήφων και 39 έδρες. Το κόμμα είναι σήμερα το δεύτερο μεγαλύτερο του Κοινοβουλίου της Φινλανδίας και της κυβέρνησης. 

Το κόμμα συνδυάζει οικονομικές αρχές της αριστεράς με κοινωνικές αρχές της δεξιάς. Ορισμένοι μελετητές έχουν περιγράψει το κόμμα ως κεντροαριστερό από οικονομική άποψη και κοινωνικό συντηρητικό από κοινωνική άποψη, ενώ άλλοι το έχουν χαρακτηρίσει ως ριζοσπαστικό δεξιό λαϊκιστικό κόμμα. Το κόμμα έχει υποστηριχτεί τόσο από αριστερούς όσο και δεξιούς ψηφοφόρους. Το κόμμα έχει συγκριθεί με άλλα σκανδιναβικά πολιτικά κόμματα και άλλα παρόμοια εθνικιστικά και λαϊκιστικά κόμματα, τα οποία είναι ευρωσκεπτικιστικά και κριτικά της παγκοσμιοποίησης, ενώ υποστηρίζει τη διατήρηση του φινλανδικού κράτους πρόνοιας.

 Αποτελέσματα εκλογών 
 Κοινοβούλιο 
 Εκλογές Ψήφοι % Έδρες +/– Θέση 1999 26.440 0,99   Αντιπολίτευση 2003 43.816 1,57   2 Αντιπολίτευση 2007 112.256 4,05   2 Αντιπολίτευση 2011 560.075 19,05   34 Αντιπολίτευση 2015 524.054 17,65   1  Κυβέρνηση  Αντιπολίτευση  2019 538.805 17,48   1 Αντιπολίτευση 2023 620.102 20,05	   7 Κυβέρνηση

Προεδρικές Εκλογές
Έτος ΕκλογώνΥποψήφιος1ος Γύρος2ος ΓύροςΘέση  	  	 2000 Ίλκκα Χακαλέχτο 31.405 19,0	 6η, αποκλείστηκε στον πρώτο γύρο 2006 Τίμο Σόινι 103.368	 3,43	 5η, αποκλείστηκε στον πρώτο γύρο 2012 Τίμο Σόινι 287.571	 9,40	 4η, αποκλείστηκε στον πρώτο γύρο 2018 Λάουρα Χουχτασάρι 207.337	 6,93 3η, αποκλείστηκε στον πρώτο γύρο 2024 Γιούσι Χάλλα-άχο 615.487	 19,0	 3η, αποκλείστηκε στον πρώτο γύρο

 Ευρωπαϊκό Κοινοβούλιο 
 Εκλογές Ψήφοι % Έδρες +/- 1996 15.004 0,67   1999 9.854 0,79   2004 8.900 0,54   2009 162.930 9,79   1 2014 222.457 12,87   1 2019 252.990 13,8   2024 139.019	 7,60   1

 Δημοτικές Εκλογές 
 Εκλογές Ψήφοι % Έδρες 1996 21.999 0,93  2000 14.712 0,66  2004 21.417 0,90  2008 137.497 5,39  2012 307.797 12,34  2017 227.297 8,8  2021 354.236	 14,5 

 Περιφερειακές Εκλογές 
 Εκλογές Ψήφοι % Έδρες 2022 206.477 11,1	 

Παραπομπές

Εξωτερικοί σύνδεσμοι


Κατηγορία:Φινλανδικά πολιτικά κόμματα
Κατηγορία:Συντηρητικά κόμματα
Κατηγορία:Ευρωσκεπτικιστικά κόμματα
Κατηγορία:Εθνικιστικά κόμματα